Путин Владимиррэ Асад Башаррэ Сочэ щызэхуозэ
УФ-м и Президент Путин Владимир блыщхьэм Сочэ щыIущIащ лэжьыгъэ IуэхукIэ Урысейм къэкIуа Сирием и президент Асад Башар.
Къэралхэм я лIыщхьэхэр тепсэлъыхьащ террористхэм ебэныным ехьэ- лIа Iуэхугъуэмрэ Сирием щыщыIэ щытыкIэр политикэ зэпсэлъэныгъэкIэ зэпIэзэрыт щIыжынымрэ. Путин Владимир зэрыжиIамкIэ, щIэпхъаджащIэхэм уатекIуэныр иджыри жыжьэщ.
КъищынэмыщIауэ, абы къыхигъэщащ «мамырыгъэрэ зэпIэзэрытыныгъэрэ хуей дэтхэнэми дэлэжьэну» Асад Башар зэрыхьэзырыр. Абы пэджэжу Асад жиIащ Сирием щекIуэкI дзэ операцэм и лъэхъэнэм къриубыдэу ехъулIэныгъэшхуэхэр зэрызыIэрагъэхьар «зэуапIэ губгъуэми политикэ унэтIыныгъэми». «Сирием и щIыналъэ куэд террористхэм къаIэщIэдгъэкIыжащ, нэхъапэм ахэр зыбгынауэ щыта цIыхухэм абыхэм ягъэзэжыну Iэмал къахукъуэкIащ», — жиIащ Асад Башар.
Урысейм ЗыхъумэжыныгъэмкIэ и министерствэмрэ УФ-м IэщэкIэ ЗэщIэузэда и Къарухэм я Штаб Нэхъыщхьэмрэ я унафэщIхэм Путин Владимир яригъэцIыхуащ Сирием къикIа и лэжьэгъур. Дзэ ухуэныгъэмрэ IэщэкIэ зэщIэузэдэн программэмрэ теухуа зэIущIэ абыхэм ирагъэкIуэкIащ.
«Коммерсантъ-хъыбарыщIэхэр».
